Maykl Qanter

Maykl Gunter — Tennessi ştatının Kukvilldə yerləşən Tennessi Texnologiya Universitetində siyasi elmlər üzrə professordur. Onun əsas araşdırma mövzusu Türkiyə, İraq, Suriya və İran da yaşayan kürdlərdir.

Brendan O'Liari Gunter barədə  "Amerika Birləşmiş Ştatlarındakı kürd siyasi məsələləri üzrə öndə gələnlərdən" biri kimi bəhs etmiş, Martin van Bruinessen isə onun haqqında  "bu sahədəki ən məhsuldar şəxs " adlandırmışdır. Gunter kürdlər barədə 15 kitab yazmaqla birlikdə, erməni soyqırımının olmadığı barədə 2 kitab da nəşr etdirmişdir.  

O, "Yaxın Şərq", "Cənubi Asiya və Yaxın Şərq Araşdırmaları", "Beynəlxalq Türk Araşdırmaları" və s. kimi jurnallarınməşləhətçi redaktorlarndan biridir. 

 Təhsili 
Bakalavr dərəcəsini 1964-cü ildə Kolumbiya Universitetindən Amerika tarixi üzrə almışdır. Həmin universitetin Beynəlxalq və İctimai Məsələlər Məktəbindən magistr dərəcəsini alan Gunter beynəlxalq münasibətlər sahəsində olan doktorluq dərəcəsini 1972-ci ildə Kent Universitetindən  əldə etmişdir. 

 Pedaqoqluq təcrübəsi 
1967-ci ildən 1971-ci ilə qədər Kent Universitetində müəllimlik etmişdir. Həmçinin, Tennesi Texnologiya Universitetində siyasi elmləri tədris etmişdir. 1972-ci ildən 1976-cı ilə qədər professor köməkçisi, 1976-cı ildən 1981-ci ilə qədər dosent, 1981-ci ildən isə professordur. 1995-1996-cı tədris ili üzrə universitetin "Kaplenor Fakültə Araşdırma Mükafatı"nı, 1999-2000 tədris ili üzrə "Görkəmli Tədris Mükafatı"nı qazanmışdır. O, Tennesi Texnologiya Universiteti tarixində hər iki mükafatı qazanan ikinci şəxsdir.

O, həmçinin Ankaradakı Orta Şərq Texniki Universitetində beynəlxalq münasibətlər üzrə 1978-1979-cu illərdə müəllim kimi fəaliyyət göstərmişdir. Həmçinin, Şanxaydakı Şanxay Xuhui Təhsil Kollecində 2001-ci ilin yayında amerikan mədəniyyəti və ESL üzrə müəllim kimi də çalışmışdır. 2002-ci ilin payızında Fisk Universitetində qonaq professor olan Gunter 2002 və 2003-cü illərin yaylarında Vyanadakı Beynəlxalq Universitetdə qonaq professor olmuşdur. 2003-cü ildə "Seçkin Qonaq Professor Mükafatı"nı qazanmışdır. O, həmçinin ABŞ Dövlət Departamentinin Xarici İşlər İnistitutunda və ABŞ Dövlət Sahə Araşdırmaları Proqramı çərçivəsində kürd dili və şərq siyasəti üzrə kurslar vermişdir. 2018-ci ildən o, Çindəki Shaanxi Normal Universitetinin Türk Araşdırmaları Mərkəzinin fəxri professorudur.

 "Erməni soyqırımı" barədə 
Gunter erməni soyqırımı iddialarının həqiqəti əks etdirmədiyini bildirmişdir. O, bildirmişdir ki, ermənilər cəzalandırılmış və bu cəzalandırılma səbəbi özlərinin provokasiya aktları olmuşdur. Onun yazdığına görə, Osmanlı imperiyasında ermənilər əleyhində qəsdli bir soyqırım cəhdi olmamışdır, sadəcə mərkəzi hakimiyyətə qarşı üsyan qaldıran ermənilər dövlət tərəfindən cəzalandırılmışdır.

Onun kitabı olan Erməni tarixi və soyqırım məsələsi erməni əsilli tarixçi Riçard Hovannisiyan tərəfindən əsaslandırılması zəifdir iddiası ilə tənqid edilmişdir.

 Nəşr edilmiş əsərləri 
 The Kurds in the Middle East: Enduring Problems and New Dynamics, co-ed., 2020
Kurdish Autonomy and U.S. Foreign Policy, co-ed., 2020
The Kurds: A Divided Nation in Search of a State, 3rd ed., 2019
Routledge Handbook on the Kurds, ed., 2019
Historical Dictionary of the Kurds, 3rd ed., 2018
The Kurds, a Modern History, 2016
Kurdish Issues: Essays in Honor of Robert W. Olson, ed., 2016
Out of Nowhere, The Kurds of Syria in Peace and War, 2014
Earlier, Gunter published many other books and over 200 scholarly journal articles and book chapters.

 Həmçinin bax 
 Castin Makkarti
 Bernard Luis

 İstinadlar 

Kateqoriya:Erməni soyqırımının inkarçıları
Kateqoriya:Kent Ştat Universitetinin məzunları
Kateqoriya:Tarixçilər